**projektas**

**reg. Nr. T-232**

**2.2.darbotvarkės klausimas**

**Pasvalio rajono savivaldybės taryba**

**Sprendimas**

**DĖL PAVEDIMO PASVALIO RAJONO SAVIVALDYBĖS NEVYRIAUSYBINIŲ ORGANIZACIJŲ TARYBAI ATLIKTI PASVALIO RAJONO SAVIVALDYBĖS BENDRUOMENINIŲ ORGANIZACIJŲ TARYBOS FUNKCIJAS**

2022 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos bendruomeninių organizacijų plėtros įstatymo 8 straipsnio 6 dalimi ir atsižvelgdama į Pasvalio rajone veikiančių bendruomeninių organizacijų gautus pritarimus, Pasvalio rajono savivaldybės taryba nusprendžia:

1. Pavesti Pasvalio rajono savivaldybės nevyriausybinių organizacijų tarybai atlikti Pasvalio rajono savivaldybės bendruomeninių organizacijų tarybos funkcijas.

2. Pripažinti netekusiu galios Pasvalio rajono savivaldybės tarybos 2019 m. liepos 24 d. sprendimą Nr. T1-150 „Dėl Pasvalio rajono savivaldybės bendruomeninių organizacijų tarybos sudarymo ir nuostatų patvirtinimo“ (su visais aktualiais pakeitimais).

3. Nustatyti, kad šis sprendimas:

3.1. įsigalioja kitą dieną po oficialaus paskelbimo Teisės aktų registre;

3.2. skelbiamas Teisės aktų registre ir Pasvalio rajono savivaldybės interneto tinklalapyje www.pasvalys.lt.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Bendrojo skyriaus vedėja Rasa Gedvilienė

Suderinta DVS Nr. RTS-205

Pasvalio rajono savivaldybės tarybai

**AIŠKINAMASIS RAŠTAS**

**DĖL PAVEDIMO PASVALIO RAJONO SAVIVALDYBĖS NEVYRIAUSYBINIŲ ORGANIZACIJŲ TARYBAI ATLIKTI PASVALIO RAJONO SAVIVALDYBĖS BENDRUOMENINIŲ ORGANIZACIJŲ TARYBOS FUNKCIJAS**

2022-11-15

Pasvalys

**1. Sprendimo projekto rengimo pagrindas.**

Lietuvos Respublikos bendruomeninių organizacijų plėtros įstatymo 8 straipsnio 6 dalyje nustatyta, kad  savivaldybės, kurios teritorijoje yra iki 100 000 gyventojų, tarybos sprendimu, kuriam pritarė ne mažiau kaip 1/2 tos savivaldybės teritorijoje veikiančių bendruomeninių organizacijų, savivaldybės nevyriausybinių organizacijų tarybai gali būti pavesta atlikti ir savivaldybės bendruomeninių organizacijų tarybos funkcijas. Statistikos departamento duomenimis, 2022 m. pradžioje Pasvalio rajone buvo 22 668 nuolatiniai gyventojai. Bendruomeninių organizacijų tarybos kadencijos trukmė – 3 metai. Pasvalio rajono savivaldybės Bendruomeninių organizacijų taryba sudaryta Pasvalio rajono savivaldybės tarybos 2019 m. liepos 24 d. sprendimu Nr. T1-150 „Dėl Pasvalio rajono savivaldybės bendruomeninių organizacijų tarybos sudarymo ir nuostatų patvirtinimo“. Pasvalio rajono savivaldybės taryba turi sudaryti naują bendruomeninių organizacijų tarybą arba jos funkcijas pavesti atlikti nevyriausybinių organizacijų tarybai.

**2. Sprendimo projekto tikslai ir uždaviniai.**

Pavesti Pasvalio rajono savivaldybės nevyriausybinių organizacijų tarybai atlikti Pasvalio rajono savivaldybės bendruomeninių organizacijų tarybos funkcijas.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Sprendimas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, kuria numatoma, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai. Taip pat to paties įstatymo 18 straipsnio 1 dalimi, kuria nustatyta, kad Savivaldybės tarybos priimtus teisės aktus gali sustabdyti, pakeisti ar panaikinti pati Savivaldybės taryba.

Kad Pasvalio rajono savivaldybės nevyriausybinių organizacijų tarybai būtų perduotos atlikti Pasvalio rajono savivaldybės bendruomeninių organizacijų tarybos funkcijos, būtina atlikti rajone veikiančių bendruomenių apklausą ir tokiam sprendimui turi pritarti daugiau kaip pusė rajone veikiančių bendruomeninių organizacijų. Sprendimo projektas 2022 m. rugsėjo 15 raštu Nr. ARB-1606 buvo pateiktas Pasvalio rajono bendruomenių sąjungai, kaip vienijančiai bendruomenines organizacijas, su prašymu apsvarstyti rengiamą sprendimo projektą ir pateikti pritarimą / nepritarimą sprendimo projektui.

Pasvalio rajono bendruomenių sąjunga vienija 46 gyvenamųjų vietovių bendruomenes (<https://www.pasvaliorbendruomenes.lt/asociacijos-nariai/>). Pagal iš VĮ Registrų centro atvirų duomenų puslapio atrinktus duomenis, Pasvalio rajone yra įregistruotos 48 gyvenamųjų vietovių bendruomenės, iš kurių 5 suteiktas statusas „Inicijuojamas likvidavimas“. Veikiančiomis laikomos 43 bendruomeninės organizacijos. Atsižvelgiant į tai, kad gautas Pasvalio rajono bendruomenių sąjungos, 2022 m. lapkričio 8 d. protokolo Nr. 2 išrašas, kuriuo pritarta sprendimo projektui, siūloma pavesti Pasvalio rajono savivaldybės nevyriausybinių organizacijų tarybai atlikti Pasvalio rajono savivaldybės bendruomeninių organizacijų tarybos funkcijas.

Laukiami rezultatai: pavedus Pasvalio rajono savivaldybės nevyriausybinių organizacijų tarybai atlikti Pasvalio rajono savivaldybės bendruomeninių organizacijų tarybos funkcijas, tikimasi, kad Pasvalio rajono savivaldybės nevyriausybinių organizacijų tarybos veikla taps funkcionalesnė, sistemingesnė, efektyvesnė nei veikiant Pasvalio rajono savivaldybės nevyriausybinių organizacijų tarybai ir Pasvalio rajono savivaldybės bendruomeninių organizacijų tarybai.

**4. Skaičiavimai, išlaidų sąmatos, finansavimo šaltiniai**

Sprendimo įgyvendinimui papildomų lėšų nereikės.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Iniciatorius – Savivaldybės administracijos bendrasis skyrius, atsakingas už vykdymo kontrolę – Savivaldybės administracijos bendrasis skyrius.

Bendrojo skyriaus vedėja Rasa Gedvilienė